139 
tant és a physikát a selmeczi bányászakadémián és a bécsi 
polytecbnicumon s tudomány-egyetemen végezte. 
A bécsi tanárvizsgáló bizottságtól képesítést nyervén, 
1353—1861. mint gymnasiumi tanár működött Kassán. 
1861 — 1865 a ló'csei gymnasium igazgatója volt, s 1865- 
ben saját kérelmére a pozsonyi kir. kath. gymnasiumhoz he- 
lyeztetett át mint igazgató. 
Midőn Barton József apát s pozsony-tankerületi kir. 
főigazgató halála után a pozsonyi tankerületet ketté osztot- 
ták: a pozsonyira és a beszterczebányaira, Wiedermann 
Károly 1876. aug. 1-én kelt miniszteri rendelettel ideiglenesen 
megbizatott a pozsonyi tankerület főigazgatóságával, Besz- 
terczebányára pedig Dr. Klamarik János neveztetett ki. 
Az 1883-ki középiskolai törvény életbe léptetésével 
király ő Felsége 1884. évi április 26-ikán kelt legfelsőbb elhatá- 
rozásával Wiedermann Károlyt a pozsony-tankerületi 
kir. főigazgatói állomásán megerősítette és neki ugyanazon 
évi junius hó 24-ikén a tanügy terén kifejtett kitűnő műkö- 
dése elismeréséül a királyi tanácsosi cimet adományozta. 
A ki harmincz évig ült a kathedrán s két évtizeden át 
kormányozta a tankerületet, s mindkét hivatalának kitünően 
megfelelt, az nyugodtan s megelégedéssel pillanthatott vissza 
múltjára, annak élete utolsó napjai derültek s szép vissza- 
emlékezésekben gazdagok valának. 
Wiedermann Károly csupa átmeneti időszakban mű- 
ködött. 
A hatvanas évek elején a Bach korszakbeli német 
középiskolát magyarrá kellett tenni. 
A. hatvanas évektől kezdve máig a sok tantervet, több- 
féle rendtartást, számos átmeneti intézkedést, — 1883-ban 
pedig a középiskolai törvényt kellett végrehajtani. 
Mindez oly munka volt, a melynek végzésére kiváló 
intelligentia, kiváló energia és munkaerő, különösen a tapin- 
tattal párosult alapos paedagógiai képzettség is gazdag 
tapasztalat, valamint administráló ügyesség kivántatott. 
S mindez nagy mérvben megvolt Wiedermann főigaz- 
gatóban, úgy, hogy ő nemcsak szolgálati éveit tekintve a 
legöregebb főigazgató volt hazánkban, hanem tapasztalataira 
nézve is valamennyinek méltán Nestora. 
